Team Lotus
Team Lotus – dukterinė Lotus kompanijos iš Anglijos komanda, dalyvavusi Formulės1, Formulės 2, Formulės Ford, Formulės Junior ir kitose lenktynėse. Nors jau praėjo daugiau nei 10 metų nuo jos pasitraukimo iš didžiojo sporto, ji išlieka viena iš sėkmingiausių komandų pasaulyje, laimėjusi 7 Formulės 1 komandų ir 6 pilotų čempionų titulus. Vadovaujama įkūrėjo Colin Chapmano Lotus komanda buvo daugelio naujovių pradininkė automobilių sporte, tiek technine, tiek komercine prasme. 2009 m. rugsėjo 15 d. FIA paskelbė, kad Lotus ekipa užima BMW-Sauber, kuri pasitraukia iš Formulės 1, vietą 2010 m. sezone. Naujoji Lotus ekipa pasivadino Lotus F1 Team. Vėliau Lotus kompanija sustiprino bendradarbiavimą su Renault F1 ekipa. Nuo 2012 m. sezono pirmoji paliko Lotus vardą ir persivadino į Caterham F1, o Renault komanda gavo teisę vadintis Lotus Renault GP.